|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Mødedato:  Møde: Møde i IRA  Punktejer: Anette Svejstrup  Gæst: | |  |  | | --- | --- | | Beslutningspunkt (sæt kryds) | X | | Drøftelsespunkt (sæt kryds) |  | | Meddelelsespunkt (sæt kryds) |  | |  |  | | Lukket punkt (sæt kryds) |  | |

|  |
| --- |
| Emne |
| Datokomprimering i Navision af data som er mere end fem år gamle |
| Resumé |
| For at sikre overholdelse af GDPR skal poster i Navision datokomprimeres, så Navision kun indeholder detaljerede poster for indeværende og fem tidligere år.  Regnskab håndterer dokumentationen for projekter som kræver detaljeret dokumentation i længere tid i samarbejde med Økonomienhederne.  Formålet med dette punkt er at der træffes en beslutning vedr. den konkrete komprimering af sags- og finansposter. |
| Indstilling |
| For at sikre overholdelse af GDPR må AU ikke opbevare persondata, hvis der ikke længere kan henvises til et legitimt formål. Udgangspunktet for opbevaring af data i Navision er bogføringsloven i henhold til denne skal AU opbevare data 5 + løbende år.  Det indstilles, at finansposter komprimeres så følgende bevares: År, Sted, Delregnskab, Formål, Sag og Finanskonto.  Det indstilles, at sagsposter komprimeres så følgende bevares: År, Sag, Type og dimensioner – dvs. delregnskab, sted og formål.  Det vil sige, at gamle poster ikke er fordelt på aktiviteter, beskrivelser eller ressourcer. Alle poster vil blive samlet på en tekniske aktivitet og en tekniske ressource, der bliver oprettet til formålet.  Datokomprimeringen gennemføres årligt i maj-juni af Økonomisekretariatet, så Navision kun indeholder detaljerede poster for indeværende og fem tidligere år.  Komprimeringen af øvrige posttyper f.eks. kreditor, debitor og anlægsposter aftaler Økonomisekretariatet med Regnskab. Komprimeringen af disse poster gennemføres også årligt i maj-juni. |
| Sagsfremstilling |
| Det er besluttet på LGØ d. 9. marts 2021 at Navision skal datokomprimeres, så vi kun har 5 + indeværende år med detaljerede data i Navision. Regnskab håndterer dokumentationen for projekter som kræver detaljeret dokumentation i længere tid i samarbejde med Økonomienhederne. Regnskab gemmer dokumentationen uden for Navision, så projektet er dokumenteret selvom posterne er slettet i Navision.  Økonomistyrelsen har lavet en række standardkørsler til datokomprimering af forskellige posttyper i Navision. Økonomistyrelsen har dog ikke lavet en kørsel til sagsposter. Den har vi fået udviklet på baggrund af finanskørslen. Når datokomprimeringen er gennemført, så vil beskrivelsen på alle poster være ”Datokomprimeret”, og der vil ikke længere være bilagnr. eller andet, som forbinder poster med f.eks. en bestemt faktura eller kreditnota. Der vil heller ikke være aktivitet eller ressourcenr. på posterne. Disse vil være erstattet af et samlet tværgående ressourcenr. og en tværgående aktivitet.  Det vil sige, at man forsat vil kunne se f.eks. fordelingen af indtægter og omkostninger på projekterne på en bestemt stedkode, men at man ikke kan se f.eks. posterne på et projekt, fordelingen af omkostninger på aktiviteter eller ressourcer fordelt på stillingstyper.  Datokomprimering af poster i Navision betyder, at alle poster slettes, og der oprettes nye poster svarende til summen af de slettede poster. Herunder er et lidt forenklet eksempel på datokomprimering af sagsposter på sag 22526:  Før   |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | **Bogføringsdato** | **Bilagsnr.** | **Sagsnr.** | **Sagsopgavenr.** | **Beskrivelse** | **Type** | **Nummer** | **Antal** | **Kostbeløb (RV)** | **Linjebeløb (RV)** | | 30-06-2016 | R108542 | 22526 | 11001 | Claus XXXXXX F2016 | Ressource | RS19075 | 112 | 35.512,96 | 0 | | 08-11-2016 | R109869 | 22526 | 11001 | Claus XXXXXX | Ressource | RS19075 | 3 | 951,24 | 0 | | 08-11-2016 | R109869 | 22526 | 11001 | Claus XXXXXX KP korr. 115 timer | Ressource | RS19075 | 0,115 | 7.089,75 | 0 | | 30-06-2016 | OH100206 | 22526 | 77777 | OH beregning juni 2016 | Finanskonto | 220811 | 1 | 40.129,64 | 0 | | 30-11-2016 | OH100217 | 22526 | 77777 | OH beregning november 2016 | Finanskonto | 220811 | 1 | 9.086,32 | 0 | | 14-11-2016 | 50281724 | 22526 | 96504 | Ledelse og medarbejdere 1+2 | Finanskonto | 118034 | -1 | 0 | -103.269,00 |   Efter   |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | **Bogføringsdato** | **Bilagsnr.** | **Sagsnr.** | **Sagsopgavenr.** | **Beskrivelse** | **Type** | **Nummer** | **Antal** | **Kostbeløb (RV)** | **Linjebeløb (RV)** | | 01-01-2016 |  | 22526 | 9999 | Datokomprimeret | Ressource | KOMPRI | 1 | 43.553,95 | 0 | | 01-01-2016 |  | 22526 | 9999 | Datokomprimeret | Finanskonto | 220811 | 1 | 49.215,96 | 0 | | 01-01-2016 |  | 22526 | 9999 | Datokomprimeret | Finanskonto | 118034 | 1 | 0 | 103.269,00 |   De tekniske sagsopgavenr. og ressourcenr. er kun foreløbige forslag. Alle poster for 2016 vil efter datokomprimeringen have datoen 1.1.2016, dette er standard i kørslerne for datokomprimering.  I det ovenstående eksempel er der ikke vist dimensioner. Dimensionerne bliver bevaret som beskrevet ovenfor, men er udeladt for at gøre det konkrete eksempel ovenfor enklere. I bilag 2 er der vist eksempel på sagsposter inkl. dimensioner og finansposter.  Generelt vil datokomprimeringen være mest effektiv på sager med mange poster, så selv om ovenstående eksempel ”kun” halverede posterne, så forventer vi mere end 50 pct. reduktion af antallet af poster efter datokomprimering. De første test af komprimering af finansposter viser en reduktion af antallet af poster med mindst 80-90 pct.  Der er en række institutprojekter, som indtil nu kun er vokset. 12155 AR ICC f.eks. har pt. over 100.000 poster go vokser løbende. Dette projekt vil estimeret reduceres med ca. 30.000 poster, og det vil holde sig under de 100.000 poster de næste mange år, fordi det løbende kun bliver tilført langt færre nye poster pr. år efter datokomprimeringen.  **Proces**  Der bliver lavet en kopi af Navision inden datokomprimeringen bliver gennemført. Regnskab bruger kopien til at færdiggøre dokumentation for projekter med opbevaringspligt, hvor efter den bliver slettet. Det betyder også, at selv om Navisionbrugerne kun får besked kort før Økonomisekretariatet begynder at komprimere poster, så vil der være nogle måneder, hvor Regnskab har adgang til detaljerede poster og kan udtrække nødvendig dokumentation. Bilag 1 viser en grov plan over de overordnede trin i datokomprimeringen og dokumentationsprocessen.  Fremover vil Regnskab løbende dokumentere projekterne, og Økonomisekretariatet vil årligt datokomprimere gamle år.  **Budgetposter**  Budgetter kan også indeholde personoplysninger og indgår derfor i også i GDPR oprydningen. Budgetposterne bliver ikke datokomprimerede. Ældre budgetversioner vil bliver slettet, når det pågældende år bliver datokomprimeret. Poster i AUBUDGET og evt. andre blivende budgetversioner bliver slettet på baggrund af postens planlægningsdato, når det tilsvarende år bliver datokomprimeret i regnskabet. Dvs. at alle budgetposter med planlægningsdato før 1.1.16 bliver slettet i AUBUDGET og andre faste budgetversioner. AUL15PRIMO ville også bliver slettet, hvis det ikke allerede var slettet. BEV budget bliver ikke berørt. Der kommer nogle udfordringer med BEV budget, som det ligger nu i forhold til en fremtidig sletning, så der er behov for nærmere analyse og aftaler vedr. BEV budget.  **Økonomikuben**  Økonomikuben kan allerede håndtere sletning af budgetposter, og det er forventningen at BI ikke behøver ændre eller opdatere kuben for at håndtere datokomprimeringen af finans- og sagsposter, fordi de væsentligste dimensioner og attributter bliver fastholdt på posterne, som f.eks. beløb, antal, type, sag og finanskonto. Dette skal dog testes, når der er truffet beslutning om præcist, hvordan posterne skal datokomprimeres. |
| Økonomiske konsekvenser |
| Eventuelle udgifter bliver afholdt af Økonomisekretariatet inden for det afsatte budget til Navision. |
| Kommunikation |
| Processen for dokumentation af projekter med opbevaringspligt håndteres af Regnskab.  Datokomprimeringen kommunikeres til alle Navision brugere kort før den sættes i gang. |
| Sagsbehandler |
| Mads Lundøer Madsen, Økonomisekretariatet |
| Involvering |
| LGØ |
| Tidsfrist |
|  |
| Bilag |
| Bilag 1: Overordnet tidsplan for projektet.  Bilag 2: Yderligere eksempler som illustrerer datokomprimeringen af både sags- og finansposter |